શિક્ષણ વિભાગને અવારનવાર ફરિયાદો મળતી હતી કે ગ્રાન્ટેડ કોલેજમાં પ્રોફેસરો ટ્યૂશન કરાવે છે કેટલાક પ્રોફસરો કોચિંગ કલાસીસ સાથે જોડાયેલા હોવાની ફરિયાદ પણ મળતી હતી. આ ફરિયાદને ધ્યાને લઇને ઉચ્ચ શિક્ષણ કચેરીએ પરિપત્ર જાહેર કર્યો છે તમામ ગ્રાન્ટેડ કોલેજોના આચાર્યોને મોકલવામાં આવ્યો છે. પરિપત્રમાં જણાવ્યા મુજબ હવેથી દર મહિને પગારના ડેટા સાથે કોલેજના અધ્યાપક ટ્યૂશન કરાવતા નથી તે અંગેનું સોગંદનામું મોકલવાનું રહેશે. પગારના ડેટા સાથે સોગંદનામું નહીં મોકલે તો પગાર બંધ કરી દેવામાં આવશે.